## Odluka o načinu i uvjetima pod kojima rezidenti ulažu u strane vrijednosne papire i udjele u stranim investicijskim fondovima

### NN 146/2003 (17.9.2003.), Odluka o načinu i uvjetima pod kojima rezidenti ulažu u strane vrijednosne papire i udjele u stranim investicijskim fondovima

# HRVATSKA NARODNA BANKA

2138

Na
temelju članka 22. stavka 3. i 4., članka 25. stavka 1. i članka 27. Zakona o
deviznom poslovanju (»Narodne novine«, br. 96/2003.) te članka 38. stavka 3.
pod l) Zakona o Hrvatskoj narodnoj banci (»Narodne novine«, br. 36/2001.)
Savjet Hrvatske narodne banke na sjednici održanoj 10. rujna 2003. donio je

## ODLUKU

### o naČinu i uvjetima pod kojima rezidenti ulaŽu u strane vrijednosne papire i udjele u stranim investicijskim fondovima

OpĆe odredbe

I.

(1)
Ovom se odlukom određuje način i uvjeti pod kojima rezidenti kupuju i prodaju
strane vrijednosne papire i udjele u stranim investicijskim fondovima.

(2)
Ukoliko ulaganje u strane vrijednosne papire ima obilježje izravnog ulaganja
prema odredbama članka 9. Zakona o deviznom poslovanju, takvo je ulaganje
slobodno odnosno na njega se ne primjenjuju odredbe ove odluke.

(3)
Strani vrijednosni papir u smislu ove odluke vrijednosni je papir čiji je
izdavatelj nerezident, osim depozitarnih zapisa izdanih u inozemstvu na temelju
domaćega vrijednosnog papira.

(4)
Strani investicijski fond u smislu ove odluke investicijski je fond koji je
osnovalo društvo za upravljanje fondom koje nije rezident.

II.

Rezidentima
se smatraju:

1.
pravne osobe sa sjedištem u Republici Hrvatskoj osim njihovih podružnica u
inozemstvu

2.
podružnice stranih trgovačkih društava i trgovaca pojedinaca upisane u registar
koji se vodi kod nadležnog tijela državne vlasti ili uprave u Republici
Hrvatskoj

3. trgovci pojedinci, obrtnici i druge fizičke osobe
sa sjedištem odnosno prebivalištem u Republici Hrvatskoj koje samostalnim radom
obavljaju gospodarsku djelatnost za koju su registrirane (poduzetnici
pojedinci)

4. fizičke osobe s prebivalištem u Republici
Hrvatskoj

5. fizičke osobe koje borave u Republici Hrvatskoj na
osnovi važeće dozvole boravka u trajanju od najmanje 183 dana

6. diplomatska, konzularna i druga predstavništva
Republike Hrvatske u inozemstvu koja se financiraju iz proračuna te hrvat­ski
državljani zaposleni u tim predstavništvima i članovi njihovih obitelji.

III.

(1) Rezidenti iz II. točke, 1. i 2. alineje ove
odluke u inozemstvu kupuju odnosno prodaju strane vrijednosne papire i udjele u
stranim investicijskim fondovima preko ovlaštenog društva ili preko sudionika
na inozemnoj burzi i uređenome javnom tržištu.

(2) Rezidenti iz točke II., 3., 4., 5. i 6. alineje
ove odluke u inozemstvu kupuju i prodaju strane vrijednosne papire i udjele u
stranim investicijskim fondovima samo preko ovlaštenog društva.

IV.

(1) Rezidenti koji prema ovoj odluci kupuju u
inozemstvu strane vrijednosne papire odnosno udjele u stranome investicijskom
fondu preko ovlaštenog društva, obvezni su sklopiti ugovor s ovlaštenim društvom
na temelju kojeg će ovlašteno društvo u svoje ime, a za račun rezidenta – kupca
stranih vrijednosnih papira/udjela u stranom investicijskom fondu, sklopiti
ugovor o skrbništvu s bankom koja je za obavljanje poslova skrbništva dobila
odobrenje Komisije za vrijednosne papire Republike Hr­vat­ske.

(2)
Prema ugovoru o skrbništvu iz 1. stavka ovog članka vlasništvo stranoga
vrijednosnog papira vodi se na ime/tvrtku rezidenta – kupca stranih
vrijednosnih papira odnosno udjela u stranome investicijskom fondu.

Uvjeti za ulaganje u strane vrijednosne papire

V.

(1)
Rezidenti mogu slobodno kupovati vrijednosne papire koje izdaju države članice
OECD-a i međunarodne financijske institucije, na način propisan točkom III. i
IV. ove odluke.

(2)
Ostale strane vrijednosne papire na tržištu kapitala, koji nisu navedeni u
stavku 1. ove točke, rezidenti mogu kupovati ako je dugoročni kreditni rejting
njihovih izdavatelja odnosno stranoga vrijednosnog papira prema ocjeni barem
jedne međunarodno priznate agencije za ocjenjivanje rejtinga:

–
najmanje A po ocjeni agencija FitchIBCA i Standard & Pooržs ili

–
najmanje A2 po ocjeni agencije Moodyžs ili

– prema
ocjeni druge međunarodno priznate agencije za ocjenjivanje rejtinga onaj
rejting koji odgovara navedenim ocje­nama

te ako
je sjedište izdavatelja vrijednosnog papira u zemlji članici OECD-a.

(3)
Ostale strane vrijednosne papire na tržištu novca, koji nisu navedeni u stavku
1. ove točke, rezidenti mogu kupovati ako je kratkoročni rejting njihovih
izdavatelja prema ocjeni barem jedne međunarodno priznate agencije za
ocjenjivanje rejtinga:

–
najmanje F1 po ocjeni agencije FitchIBCA ili

–
najmanje A-1 po ocjeni agencije Standard & Pooržs ili

–
najmanje P-1 po ocjeni agencije Moodyžs ili

– prema
ocjeni druge međunarodno priznate agencije za ocjenjivanje rejtinga onaj
rejting koji odgovara navedenim ocje­nama

te ako
je sjedište izdavatelja vrijednosnog papira u zemlji članici OECD-a.

Uvjeti za ulaganje u udjele u stranim investicijskim
fondovima

VI.

(1)
Rezidenti mogu kupovati udjele u stranim investicijskim fondovima ukoliko su
ispunjeni sljedeći uvjeti:

– ako
je sjedište društva za upravljanje investicijskim fondom u zemlji članici
OECD-a;

– ako
je statutom investicijskog fonda propisano da investicijski fond najmanje 40%
imovine ulaže u vrijednosne papire država članica OECD-a i međunarodnih
financijskih institucija;

– ako je u državi u kojoj je sjedište društva za
upravljanje investicijskim fondom dopušteno oglašavanje i trgovanje udjelima
odnosno dionicama fondova kojima upravljaju društva za uprav­ljanje
investicijskim fondovima sa sjedištem u Republici Hrvat­skoj.

(2) Rezidenti mogu kupovati udjele u stranim
investicijskim fondovima koji se oglašavaju u Republici Hrvatskoj ako su
ispunjeni uvjeti iz 1. stavka ove točke i ukoliko su ulagačima u te fondove
osigurana prava i razina zaštite, barem jednaki onima koje propisuje Zakon o
investicijskim fondovima, te ako se oglašavanje stranih investicijskih fondova
obavlja u skladu sa Zakonom o investicijskim fondovima, zakonima Republike
Hrvatske koji reguliraju trgovinu, oglašavanje i zaštitu ulagača i potrošača,
kao i s propisima izvedenima iz tih zakona.

(3) Način
kupovanja udjela u stranim investicijskim fondovima obavlja se u skladu s točkama
III. i IV. ove odluke.

(4)
Ovlašteno društvo odnosno rezident iz II. točke, 1. i 2. alineje dužni su
provjeriti jesu li ispunjeni uvjeti iz 1. i 2. stavka ove točke kod Komisije za
vrijednosne papire Republike Hrvat­ske.

VII.

(1) Način
i uvjeti kupovanja stranih vrijednosnih papira i udjela u stranim
investicijskim fondovima u inozemstvu propisani ovom odlukom ne odnose se na
sljedeće rezidente:

1.
banke, investicijske fondove, društva za osiguranje, mirovinske fondove i
ostale financijske institucije čije je poslovanje uređeno posebnim zakonima

2.
rezidente koji borave u inozemstvu na osnovi važeće radne dozvole izdane u
trajanju od najmanje 183 dana i

3. fizičke
osobe koje u Republici Hrvatskoj borave na osnovi važeće dozvole boravka u
trajanju od najmanje 183 dana.

(2)
Rezidenti iz 1. stavka ove točke mogu kupovati strane vrijednosne papire i
udjele u stranim investicijskim fondovima u svoje ime, a za račun rezidenata,
osim za račun rezidenata iz 1. stavka ove točke, te prodavati strane
vrijednosne papire i udjele u stranim investicijskim fondovima rezidentima,
osim rezidentima iz 1. stavka ove točke, samo ukoliko ti vrijednosni papiri
odnosno investicijski fondovi udovoljavaju uvjetima iz ove odluke.

(3)
Rezidenti iz II. točke, osim rezidenata iz 1. stavka ove točke, mogu među sobom
prodavati odnosno kupovati strane vrijednosne papire i udjele u stranim
investicijskim fondovima samo ukoliko ti vrijednosni papiri odnosno
investicijski fondovi udovoljavaju uvjetima iz ove odluke.

VIII.

(1)
Ovlaštena društva koja posreduju u kupnji stranih vrijednosnih papira odnosno
udjela u stranim investicijskim fondovima, dužna su provjeriti rejting
izdavatelja, zemlju njegova sjedišta odnosno statut stranoga investicijskog
fonda na dan trgovanja.

(2)
Ovlašteno društvo dužno je čuvati dokumentaciju kojom nadležnom tijelu dokazuje
da izdavatelj stranoga vrijednosnog papira odnosno statut stranoga
investicijskog fonda i sjedište izdavatelja odnosno društva za upravljanje
investicijskim fondom, za čiju je kupnju vrijednosnog papira odnosno udjela
posredovalo za račun rezidenta, ispunjavaju uvjete propisane ovom odlukom.

(3) Rezident iz točke II., 1. i 2. alineje ove odluke
koji kupuje strane vrijednosne papire odnosno udjele u stranim investicijskim
fondovima preko sudionika na inozemnoj burzi i uređenome javnom tržištu ili
izravno od prodavatelja stranoga vrijednosnog papira odnosno udjela u stranome
investicijskom fondu, u postupku kupovine dužan je poštovati odredbe 1. i 2.
stavka ove točke.

IX.

Ova odluka stupa na snagu osmog dana od dana objave u
»Narodnim novinama«.

O.br. 631/2003.

Zagreb, 10. rujna 2003.

Predsjednik Savjeta
Hrvatske narodne banke
guverner
Hrvatske narodne banke
**dr. sc. Željko Rohatinski,** v. r.

Odluka, NN 146/2003-2138